Aarhuus Stifts-Tidende, 1832-07-31
Jfølge et Privatbrev skulde D. Pedro's Tropper ved at slaae en Bro over Dourofloden, have lidt et betydelig Tab, og ved samme Leilighed vare endeel Dampbaade og Kanoneerschalupper, der førte engelsk Flag, blevne meget ramponerede. Jfølge et andet Privatbrev var det sildigt om Natten lykkedes 3 andre miguelistiske Regimenter at gaae over til D. Pedro. Til at gaae ligefrem løs mod Lissabon er D. Pedro ikke stærk nok, hvorfor han maa stole meget paa Troppernes Frafald. Gaaer det ham galt, har han altid et godt Rygstød i Oporto, hvorfra han saa igjen kan indskibe sig. Han havde brugt den Krigslist, at lade en Snees Transportskibe vise sig ved Tajofloden for at drage Opmærksomheden fra Oporto. J Lissabon er det vel udvortes roligt, men indvortes uroligt. D. Miguel har offentlig forsikkret, at han vil forsvare sig til det alleryderste. Alle Fremmede vare i en meget ængstelig Bevægelse, Portugiserne derimod vise sløv Ligegyldighed. Atter vare der Mange blevne ulykkelige ved den Omstændighed, at en heel Mængde Breve som vare afsendte i den Forudsætning, at D. Pedro allerede havde besat Lissabon, ere faldne i D. Miguels Hænder, som derved har faaet nyt Paaskud til atter at lade Mange arrestere, blandt hvilke nævnes en Comtesse og en Baronesse. Hvor D. Pedro kommer frem lader han offentlig forkynde følgende: Proklamation til Portugiserne: Portugisere, Tiden er kommen, at J kunne afryste det tyranniske Aag, som trykker Eder. I Nærværelsen af den Befrielseshær, hvis Overhoved jeg roser mig af at være, tilbyder jeg Eder Fred, Forsoning og Frihed. Kommer Portugisere, af alle Stænder og af alle Meninger, kommer og forsamler Eder under Eders retmæssige Dronning, Donna Marias Fane. Skynder Eder, Jntet Øieblik er at spilde. Forlader Eder paa min Beskyttelse og redde Eders Ære, før det er for sildigt. Værer forsikkrede om at jeg bogstavelig vil opfylde de Løfter, som ere Eder givne i mit Manifest. At befrie Eder fra Undertrykkelsen, at gjenoprette Orden, at opreise igjen min Datters legitime Throne, og med denne tillige det constitutionelle Charte, som jeg har givet og som J med en fri Eed have antaget, disse ere de Grunde, som bevægede mig til at sætte mig i Spidsen for en saa ædel og retfærdig Sag; disse ere mine eneste Hensigter, ligesom min eneste Jnteresse er Eders Ære og Lytte. Betiener Eder af den Hjelp som jeg tilbyder Eder. Hjelp mig at befrie Fædrelandet. Viser Verden, at J ikke ere Forrædere og Meenedere, men loyale og værdige den Frihed, som Chartet tilsikkrer Eder Lader Eder ikke skuffe af dem, som erklære en constitutionel Regjering for fjendtlig mod vor hellige Religion; kun Bagvaskere kunne paastaae dette; Folk, som betjene sig at Religionen for at skuffe Eders Tillid og misbruge Eder Tro. Agtelse for og Beskyttelse af Landets Religion skal stedse være en af de Grundsætninger, som min Datters Regjering vil følge. Jngen frygte nogen Privathævn; de Soldater, som følge mig, lyde mine befalinger. Vi love, at Jngen skal miste sit Liv, fine borgerlige Rettigheder eller Eiendomme. Guds Tienere, Soldater af alle Classer, Portugisere overhovedet, forlader Usurpatøren ufortøvet. Sikkert ønske J ikke ved Haardnakkenhed at opflamme en Borgerkrig i det ulykkelige Portugal, som allerede lider ved saamange Opofrelser. Tænker paa, hvorledes Eders Forfædre ved deres Stræben efter Frihed bleve udødelige. J ville vist ikke tvinge mig til at betjene mig af Magten for at bevirke Eders Befrielse, og ville ikke lade den nærværende gunstige Leilighed gaae forbi til at vise Verden, at endnu stedse fortjene at være et frit Folk. Forbinder Eder derfor med mig til at afryste Tyranniet, og istedet for den vilde Despotisme, der nu trykker Eder, at sikkre Eder Fredens, Forsoningens og Frihedens Velsignelser."